Núm. Expedient 20XX/XXXX

Títol: Aprovació del model de control intern simplificat en règim de fiscalització i intervenció limitada prèvia de requisits bàsics per a les despeses i obligacions, i del control inherent a la presa de raó en comptabilitat, com a procediment per a l’exercici de la funció interventora sobre els drets i ingressos de l’entitat local

**PROPOSTA AL PLE**

**APROVACIÓ DEL MODEL DE CONTROL INTERN SIMPLIFICAT EN RÈGIM DE FISCALITZACIÓ I INTERVENCIÓ LIMITADA PRÈVIA DE REQUISITS BÀSICS PER A LES DESPESES I OBLIGACIONS, I DEL CONTROL INHERENT A LA PRESA DE RAÓ EN COMPTABILITAT, COM A PROCEDIMENT PER A L’EXERCICI DE LA FUNCIÓ INTERVENTORA SOBRE ELS DRETS I INGRESSOS DE L’ENTITAT LOCAL [*I DE LES ENTITATS DEL SEU SECTOR PÚBLIC SUBJECTES A FUNCIÓ INTERVENTORA*]**

L’article 39 del Reial decret 424/2017, de 28 d’abril, pel qual es regula el règim jurídic del control intern en les entitats del sector públic local (RCIL) estableix que podran aplicar el règim de control intern simplificat aquelles entitats locals incloses en l’àmbit d’aplicació del model simplificat de comptabilitat local (Regla 1 de la Instrucció del model simplificat de comptabilitat local, aprovada per l’Ordre HAP/1782/2013, de 20 de setembre).

Atès que *NOM ENTITAT LOCAL*, d’acord amb les xifres de població resultants de la última revisió del padró municipal, té una població de *NÚMERO HABITANTS* habitants i, l’import de les previsions inicials d’ingressos de l’últim pressupost aprovat definitivament per l’entitat local i, si s’escau, el de les previsions inicials d’ingressos que, per l’entitat local i els seus organismes autònoms, es dedueixi de l’estat de consolidació del pressupost a què fa referència l’apartat 1.*c* de l’article 166 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març (TRLRHL), corresponent a l’últim pressupost aprovat, és de *IMPORT PRESSUPOST CONSOLIDAT* €, està inclòs en l’àmbit d’aplicació del model simplificat de comptabilitat local, i per tant, es pot acollir, d’acord amb l’article 39 del RCIL, al règim de control intern simplificat.

Respecte al procediment per a l’exercici de la funció interventora sobre els drets i ingressos, l’article 9 del RCIL, en el seu apartat 1, estableix que la fiscalització prèvia dels drets i ingressos de la tresoreria de l’entitat local i la dels seus organismes autònoms es pot substituir, sempre que ho acordi el ple, pel control inherent a la presa de raó en comptabilitat i pel control posterior, si s’escau, dels drets i ingressos de la tresoreria de l’entitat mitjançant l’exercici del control financer.

L’article 13 regula el règim de fiscalització i intervenció limitada prèvia de requisits bàsics, establint en el seu apartat 1 que, previ informe de l’òrgan interventor i a proposta del president, el ple de l’entitat local podrà acordar el règim de fiscalització i intervenció limitada prèvia.

Per a l’exercici d’aquesta fiscalització prèvia limitada, el ple de la Diputació de Girona, en data 20 de març de 2018, va adoptar l’acord d’aprovació dels tipus de despeses i obligacions sotmeses a fiscalització i intervenció limitada prèvia en règim de requisits bàsics, per als ens adherits al Servei d’assistència als òrgans interventors de les entitats locals de Girona, modificat posteriorment per acord de ple de la Diputació de Girona, els quals engloben tots els tipus de despeses i obligacions amb efectes pressupostaris de l’entitat, a excepció d’aquells que els sigui d’aplicació el règim ordinari de fiscalització i intervenció prèvia; així com, els requisits bàsics a comprovar adaptats a l’Acord del Consell de Ministres de 30 de maig de 2008, pel que és d’aplicació a la previsió dels articles 152 i 147 de la Llei general pressupostària, respecte l’exercici de la funció interventora en règim de requisits bàsics (ACM2008) i a l’Acord de 20 de juliol de 2018, pel que és d’aplicació a la previsió dels articles 152 i 147 de la Llei general pressupostària, respecte a l’exercici de la funció interventora en règim de requisits bàsics en l’àmbit dels contractes del sector públic i encàrrecs a mitjans propis (ACM2018), i a l’Acord del Consell de Ministres de 15 de juny de 2021, pel que és d’aplicació a la previsió dels articles 152 i 147 de la Llei general pressupostària, respecte a l’exercici de la funció interventora en règim de requisits bàsics en l’àmbit dels convenis i transferències a comunitats autònomes realitzades de conformitat amb l’article 86 de la Llei general pressupostària (ACM2021). L’esmentat acord va ser publicat al Butlletí Oficial de la Província número 70, de data 11 d’abril de 2018, essent vigent a partir de l’endemà d’aquesta publicació, i fins a la seva modificació o derogació expressa.

El president de la Diputació de Girona, en data Escollir una data, va aprovar la sol·licitud d’assistència a l’òrgan interventor de les entitats locals, i concretament, pel que fa l’assistència en l’exercici del control intern, presentada per *NOM ENTITAT* LOCAL al registre d’entrada de la Diputació de Girona el Escollir una data, d’acord amb l’establert al Pla d’assistència i en virtut de l’article 6.4 del RCIL, que estableix que els òrgans interventors podran demanar, a través del president de l'entitat local, l'assessorament i informe dels serveis d'assistència municipal i dels òrgans competents de les diputacions provincials, cabildos, consells insulars i comunitats autònomes uniprovincials.

Per tot això, vist l’informe emès per la Intervenció de Fons en els termes que preveu el RCIL, les atribucions conferides al ple d’aquesta corporació i d’acord amb l’article 52 del Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, es proposa l’adopció del següent ACORD:

**PRIMER.** Informar sobre l’aplicació del règim de control intern simplificat a l’activitat econòmica-financera de l’entitat local, en els termes que preveuen els articles 39 i 40 del RCIL.

**SEGON.** Aprovar la substitució de la fiscalització prèvia dels drets i ingressos de la tresoreria de l’entitat local i els seus ens dependents amb pressupost limitatiu, si s’escau, pel control inherent a la presa de raó en comptabilitat, com a procediment per a l’exercici de la funció interventora sobre els seus drets i ingressos, en els termes que preveuen els articles 9.1 i 40 del RCIL.

**TERCER.** Aprovar el règim de fiscalització i intervenció limitada prèvia de requisits bàsics sobre despeses i obligacions per a l’exercici de la funció interventora a l’entitat local i als seus ens dependents amb pressupost limitatiu, si s’escau, en els termes que preveu l’article 13 del RCIL.

**QUART.** Aprovar l’adhesió a l’acord adoptat per la Diputació de Girona, en sessió plenària de 20 de març de 2018 i publicat al BOP núm. 70 de 11 d’abril de 2018, i a les seves posteriors modificacions (el qual s’adjunta com Annex), referent a l’aprovació dels requisits bàsics del règim de fiscalització i intervenció limitada prèvia aplicable als ens locals que s’adhereixin al Servei d’assistència als òrgans interventors de les entitats locals de Girona, per a l’aplicació dels requisits bàsics a comprovar adaptats a l’acord de Consell de Ministres vigent en cada moment sobre tots els tipus de despeses i obligacions sotmeses a fiscalització i intervenció limitada prèvia en règim de requisits bàsics, determinats en el citat acord i les seves posteriors modificacions, els quals engloben tots els tipus de despeses i obligacions amb efectes pressupostaris de l’entitat, a excepció d’aquells que els sigui d’aplicació el règim ordinari de fiscalització i intervenció prèvia.

**CINQUÈ.** Deixar sense efectes tot allò que reguli l’exercici del control intern a *NOM ENTITAT LOCAL*, que contradigui la normativa vigent en matèria de control intern.

**SISÈ.** Notificar el present acord al Servei d’assistència als òrgans interventors de les entitats locals de Girona de la Diputació de Girona.